kardosdrur/scandi-wiki huggingface dataset:
Rasmus Nøhr (album)

Rasmus Nøhr er Rasmus Nøhrs debutalbum fra 2004. Albummet indeholder nummeret "Det Glade Pizzabud", som han indsang sammen med Ida Corr. Sangen var hans første single, der blev spillet i radioen.

Ved Danish Music Awards i 2005 var albummet nomineret til prisen Årets danske popudgivelse, men tabte til Tue Wests selbetitlede debutalbum.

Spor 
 "På Grænsen Til Intet (Kingsman, Arizona)"
 "Nørrebro"
 "Det Glade Pizzabud"
 "Sjælland"
 "Maria Fra Amerika"
 "Café Dansegulvet"
 "Kysse Under Stjernerne"
 "Søndag"
 "Til Min Far"
 "Hos Min Lille Arkitekt"
 "Vesterbro Står Stille"
 "Hash Eller Gas"
 "Natkvad"
 "Ibens Klit"

Referencer 

Debutalbum fra 2004
Rasmus Nøhr-album
Debutalbum fra Danmark
York Minster

York Minster er en stor gotisk katedral i York i Nordengland. Den er sæde for ærkebiskoppen af York og domkirke for bispedømmet York. Katedralen er den største kirkebygning fra Middelalderen i Storbritannien og i Commonwealth of Nations. Den er viet til Sankt Peter.

Den har et meget bredt skib og kapitelsal i stilen Decorated Gothic, "udsmykket gotisk" 1290–1350 :en:Decorated Gothic.

Kor og østenden er i Perpendicular Gothic, "lodret gotisk stil" begyndende ca. 1350 :en:Perpendicular Period, 
mens nord- og syd-tværskib er i stilen Early English, "tidlig engelsk (gotisk) stil" ca. 1190–1250 ifølge sir Nikolaus Pevsner :en:Early English Period.
  
Vestsiden af midtskibet indeholder et vindue fra 1338, og østsiden af skibet har det store østvindue (færdiggjort i 1408), som er over for Vor Frue Kapel, kapellet for Jomfru Maria i den østlige ende. I det hele taget er katedralen i York berømt for sine vinduer.

I det nordlige tværskib ligger De fem søstres vinduer, hvert lancet-vindue (formet som en lanse) er mere end 16 meter højt. Orglet i koret er to gange blevet ødelagt ved brand; det nuværende orgel er fra 1829 og blev restaureret i 1993.

Eksterne henvisninger 
 York Minster, katedralens hjemmeside ?

 En imponerende: fototur inde i kirken, med fin grundplan.

 Fra Kunsthistorie.com: fotogalleri , en norsk side

 En side om gotisk arkitektur i England (på engelsk)

 En lille oversigt over de engelske udtryk for stilperioderne:
 Norman Gothic 1066–1200
 Early English Gothic 1200–1275 (Pevsner: 1190–1250)
 Decorated Gothic 1275–1375
 Perpendicular Gothic 1375–1530+  (Kilde)

 En liste med engelske katedraler

Domkirker i England
Minster
Rist

En rist er en gitterkonstruktion, oftest af metal eller kunststoffer, men ses også til visse formål fremstillet af træstave eller flettede kviste. En rist af reb eller andet blødt materiale, eller lavet af et tyndt materiale i forhold til det samlede areal, vil normalt kaldes et net.

Riste bruges grundlæggende til at frasortere store emner fra små emner eller sortere faste emner fra væsker.

De fleste tænker først på enten kloakriste eller bageriste til ovnen, der begge har til formål at holde store dele oppe mens væsken drypper ned igennem. Desuden kender de fleste til elefantriste, der er stærke riste opbygget af krydsende fladjern og oftest placeres foran indgangspartier hvor mange mennesker passerer dagligt. Her er formålet at sko holdes oppe og mindre jordklumper og lignende falder igennem. Også i lyskasser placeres riste, ligesom man ser dem over mange udluftningskanaler der ligger i plan med veje eller tagetager, så det må forventes at folk går eller kører hen over.

Kvægriste findes ved indgange til enge med dyr for at undgå at de passerer over risten uden at færdsel i øvrigt hindres.

Riste findes derudover som mekaniske sorteringsmekanismer i tilknytning til forskellige former for rensningsanlæg, sorteringsanlæg, m.m.

Se også 

Redskaber
Hanois tårn

Hanois tårn eller Hanois Tårne (eng. The Tower(s) of Hanoi) eller Brahmas tårn (eng. The Tower of Brahma) er et berømt matematisk hjernevrider opfundet af den franske matematiker Lucas Édouard.
Spillet foregår på et stativ med tre stående lodrette pinde. På den første pind er der monteret et antal ringe med aftagende radius. Målet med spillet er at flytte hele stakken over på den tredje pind, hvor man hele tiden skal opfylde følgende to regler:
 du må kun flytte en ring ad gangen
 på hver eneste pind må der aldrig være en større ring på en mindre

Med 3 ringe kan hjernevrideren løses med 7 flytninger. Det minimale antal nødvendige flytninger til at løse Hanois Tårne er 2^n − 1, hvor n er antallet af ringe. 

Eksempel: Hvis man vil flytte 64 ringe i Hanois tårn og hver flytning tager 1 sekund, så er alle ringe flyttet efter 590.000.000.000 år

Løsningsteknik 
Novicer har tit problemer med at løse Hanois tårn, hvis der ikke er ganske få skiver. Følgende teknik virker dog generelt, til at flytte et antal (n) skiver fra pind A til pind B via pind C:
 n-1 skiver flyttes (hvis n>1) fra pind A til pind C (ved hjælp af denne teknik).
 Skive n flyttes fra pind A til pind B.
 De n-1 skiver flyttes atter (hvis n>1) fra pind C til pind B (igen ved hjælp af denne teknik).
Det forhold, at teknikken benytter sig selv, kaldes rekursion.

Hjernevridere
Kombinatorik
Prydplante

En prydplante er en plante, som primært bliver dyrket på grund af sin dekorative værdi, i stedet for ernæringsmæssige, kommercielle eller andre værdier.

Prydplanter dyrkes typisk i parker, prydhaver eller som indendørsplanter. Oftest dyrkes prydplanterne for deres blomsters skyld, men de kan også bruges på grund af andre træk: bladene, dufte, frugter, stammen eller barken. Nogle gange er planten taget ind til dyrkning for sine usædvandlige egenskaber. Det kan f.eks. være specielt store torne, evne til at tiltrække sommerfugle, foder- eller redbygningsværdi for fugle osv. Prydplanter anvendes også til dekoration af landskaber generelt, eller for at man kan klippe blomster til buketter derfra. I alle tilfælde er prydplanters formål at skabe fryd for haveejere og besøgende.

Mange planter har været genem langvarige krydsningsarbejder eller udvælgelsesprocedurer, sådan at de nu fremtræder mere blomsterrige eller i blomsterfarver og -former, som ikke kendes hos vildarten. Et eksempel på dette ses på billederne her overfor.

På samme måde kan træer også kaldes prydtræer. Deres formål er skyldes typisk deres form, blomster eller andre attraktive egenskaber. Her er Bonsai-træer indeholdt.

 
Plantetyper
Botanik
Pyntning
Juelsberg

Juelsberg var krongods til 1669, da det blev købt af Claus Rasch, som kaldte sin nye ejendom for Raschenberg. Navnet Juelsberg er fra 1797. Gården ligger i Aunslev Sogn, Vindinge Herred, Nyborg Kommune. Hovedbygningen er opført i 1771-1786 ved Georg Dietrich Tschierske og Georg Erdman Rosenberg. Der var herregårdsovernatning i en sidefløj til hovedbygningen på Juelsberg til april 2017.

Juelsberg Gods er på 901 hektar med Strandskov.

Ejere af Juelsberg 

 (før 1669) Kronen
 (1669-1705) Claus Rasch
 (1705-1709) Anne Margrethe Lorentsdatter gift (1) Rasch (2) Ulfeldt
 (1709-1723) Erik Flemming Ulfeldt
 (1723-1728) Hans Adolph von Ahlefeldt
 (1728-1744) Christian von der Maase
 (1744-1764) Jens Dreyer
 (1764-1769) Anna Elisabeth Hamann gift Dreyer
 (1769-1771) Peder Saxesen / Hans Jensen Bredahl / Jens Thaulow
 (1771-1776) Gregers Christian Juel
 (1776-1803) Amalie Christiane Raben gift (1) Juel (2) Juel
 (1803-1847) Knud Frederik Juel
 (1847-1857) Hans Rudolph Juel
 (1857-1875) Hans Juel
 (1875-1908) Knud Frederik Juel
 (1908-1923) Hans Rudolf Juel
 (1923-1963) Gregers Juel
 (1963-1999) Erik Knud Juel
 (1999-) Gregers Christian Juel

Eksterne henvisninger 
 Juelsberg Slot

Herregårde i Nyborg Kommune
Herregårde i Svendborg Amt
Fredede slotte og herregårde i Danmark
Slægten Juel
Fredede bygninger, konstruktioner og anlæg i Nyborg Kommune
Risalit

En risalit (fra italiensk risalto; "fremspring") er del af en bygnings facade, som er trukket frem i forhold til resten af facaden, i hele dens højde, og er overdækket af tagfladen. Det ses typisk på bygninger opført i barokstilen, men begrebet kan også forekomme i forbindelse med møbler.

Man skelner mellem midt-, sider- og hjørnerisalit.

Se også
 Karnap

Bygningsdele
Eerste divisie

Eerste divisie (på dansk: 1. division) eller Keuken Kampioen Divisie (efter sponsoren) er den næstbedste professionelle fodboldliga i Holland. Vinderen rykker op i Eredivisie, mens otte andre hold indgår i en kvalifikationsturnering. Det sidstplacerede hold kan rykke ned til Topklasse, hvis vinderen af den række rykker op: Vinderen af Topklasse rykker op til Eerste divisie, hvis klubben kan og vil opfylde betingelserne for det - der er krav til antal professionelle spillere, til stadion og til klubbens forretningsplan.

Hold i 2019/2020-sæsonen 
{|
|- valign=top
|
 Almere City FC
  SC Cambuur
 FC Den Bosch
  FC Dordrecht
 FC Eindhoven
|
 Excelsior Rotterdam (N)
 Go Ahead Eagels
 De Graafschap (N)
 Helmond Sport 
 Jong Ajax (+)
|
 Jong AZ (+)
 Jong PSV (+)
 Jong FC Utrecht (+)
 MVV Maastricht
 NAC Breda (N)
|
 N.E.C. Nijmegen
 Roda JC Kerkrade
 Telstar
 TOP Oss
 FC Volendam
|}
 (N) = nedrykning; (+) = U-23 teams

Vindere af ligaen 

¹ Blauw-Wit, De Volewijckers og DWS fusionerede under navnet FC Amsterdam, nu FC Blauw-Wit Amsterdam (amatører) 
² Fortuna 54 fusionerede med Sittardia og dannede FSC, som senere fik navnet Fortuna Sittard
³ ADO fusionerede med Holland Sport og dannede FC Den Haag, der senere skiftede navn til ADO Den Haag
4 Schiedamse Voetbal Vereniging (SVV) og Drecht Steden 79 (DS'79) fusionerede under navnet SVV/Dordecht'90, nu FC Dordrecht

Kilder 

Fodbold i Nederlandene
Fodboldligaer
Oliver St John Gogarty

Oliver Joseph St John Gogarty (født 17. august 1878, død 22. september 1957) var en irsk læge og øre-kirurg, der samtidigt var digter og forfatter. Han blev anset for at være én af tidens mest skarpe profiler i den "akademiske humor" og desuden en vigtig politiker i den frie irske stat. Han er måske bedst kendt for at være inspiration for figuren Buck Mulligan i James Joyces roman, Ulysses (Èt af hans mest kendte vers, "The Ballad of Japing Jesus", blev citeret i det første kapitel af Ulysses som "Ballad of Joking Jesus").

Gogarty blev født i Dublin og  studerede senere medicin i samme by, samtidig med at han skrev underfundige vers og historier. Versene blev beundret af William Butler Yeats. Han havde desuden et forhold til en kvinde ved navn Joyce; et forhold der dog endte, da hun forlod Irland; Gogarty postod i denne forbindelse, at der var en pistol involveret i denne episode. Ved OL 1924 vandt Gogarty en bronzemedalje i kunstkonkurrencen med sit digt, "Ode to the Tailteann Games".

Gogartys erindringer fra 1937, As I Was Going Down Sackville Street resulterede i et sagsanlæg. Henry Sinclair – en onkel til Samuel Beckett – påstod, at Gogarty havde karakteriseret hans bedstefar, Morris Harris, som en lånehaj, der blot ønskede at udnytte folk. Retssagen fik en del offentlig opmærksomhed, og den ukendte Beckett formulerede en del af anklageskriftet på vegne af sin onkel og spillede desuden en central rolle i retssagen, som Gogarty tabte.

Senere i livet emigrerede Gogarty til USA, hvor han døde i New York City.

I Dublins Temple Bar-område finde pubben Oliver St. John Gogarty Pub, der er opkaldt efter John Gogarty.

Udgivelser 
 An Offering of Swans (1923)
 Wild Apples (1928)
 As I Was Going down Sackville Street (1937)
 Others to Adorn (1938)
 It Isn't This Time of Year at All! (1954)
 Tumbling in the Hay
 Collected Poems (1954) 
 A Week End in the Middle of the Week (1958)
 Oliver St. John Gogarty (1963), er en biografi af Ulick O'Connor
 I Follow St Patrick (1938)

Eksterne henvisninger 
 Robot Wisdom's Joyce Page 

Læger fra Irland
Digtere fra Irland
Personer fra Dublin
Deltagere for Irland ved sommer-OL 1924
Olympiske bronzemedaljevindere fra Irland
Olympiske bronzemedaljevindere i kunstkonkurrencer
Arts Council of Ireland

The Arts Council of Ireland (Chomhairle Ealaíon na hÉireann på irsk) er et statsstøttet organ i Irland, der støtter kunst i Irland. Det blev grundlagt i 1951 og bliver ledet af et råd (Council) på 13 personer med Olive Braiden som formand (tiltrådt 14. august 2003). Det står for udstedelsen af forskellige tilladelser og finansierer desuden kunstrelaterede tiltag. Det finansierer også kunstnersammenslutningen Aosdána.

Eksterne henvisninger 
 Arts Council of Ireland website

Kultur i Irland
Ragnhildsholmen

Ragnhildsholmen (ældre form Ragnildarholm, men i et par håndskrifter fra en Rimkrønike fra begyndelsen af 1500-tallet Nyklaborg, sandsynligvis afledt af Miklaborg, "den store borg") er beliggende omtrent 16 km nord for Göteborg på den sydlige side af Nordre älv, som er en gren af Göta älv.

På Ragnhildsholmen findes de udgravede ruiner af en borg. Den lå i nærheden af middelalderbyen Kungahälla og byggedes i 1200-tallet af Norges kong Håkon 4. Håkonsson.

Ruinens Historie
Hertug Erik Magnusson erhvervede Ragnhildsholmen 1304 sammen med Konungahälla og en del af landet deromkring i forlening af den norske konge Håkon 5. og spillede en vis rolle i magtkampen mellem Magnus Ladulås sønner kong Birger og hertugerne Erik og Valdemar. Det venskabelige forhold mellem hertugen og Håkan 5. blev afbrudt. Håkon forsøgte i 1308 at generobre borgen, men det mislykkedes, hvorfor han, for at mindske dens betydning, anlagde Bohus fæstning på Bagaholmen længere oppe ad elven. 

I 1309 blev Ragnhildsholmen overgivet til kong Håkon, men allerede i 1310 tog hertug Erik den tilbage. Han overleverede den, i overensstemmelse med vilkårene i Oslofreden (1310 eller 1311), efter nogle år (sandsynligvis før 1315 og antagelig allerede 1312) til Norge. Den anvendtes altså i mindre end 100 år. Den blev kort derefter ødelagt af en brand, og stenene anvendtes sandsynligvis til Bohus fæstningen.

Arkæologisk udgravning 1881-1882 

I årene 1881-1882 foretog arkæologen Wilhelm Berg en arkæologisk udgravning af ruinerne. Der fandtes en mængde mønter, våben, bohave, værktøj og redskaber med mere. Borgen bestod af en hovedmur, der omsluttede en firkantet borggård, hvor der op ad muren var bygninger til besætning og forråd. På den østlige side lå et groft, firkantet tårn, og på den søndre fandtes forsvarsværker for porten. Det hele var omgivet af en vold med grav. 

Siden disse udgravninger fandt sted, er de bedst bevarede dele af ruinen, i 1891, desværre blevet ødelagt for at skaffe sten til karantænestalde for kreaturer på holmen. 

Nu til dags er Ragnhildsholmen et udflugtsmål, og bl.a.fugleinteresserede kommer for at lytte til nattergalen. Ragnhildsholmen ligger i Göteborg kommune.

Se også 
 Norske middelalderborge

Eksterne henvisninger 
 Bearbejdet tekst fra Nordisk familjebok, udgivet 1904–1926 (via :sv:Ragnhildsholmen)

Göteborg
Sveriges historie
Ruiner i Sverige
Juulskov

Juulskov er en gammel gård. Den nævnes første gang i 1365 og ligger 6 km vest for Nyborg i Kullerup Sogn, Vindinge Herred, Nyborg Kommune. Hovedbygningen er opført i 1590 ved Domenicus Badiaz, ombygget i 1797 og igen efter en brand 1862.

Juulskov Gods er på 187 hektar.

Ejere af Juulskov 

 (1365-1385) Niels Madsen
 (1385-1472) Forskellige ejere
 (1472-1481) Morten Skinkel Tinhuus
 (1481-1500) Margrethe Henriksdatter Friis gift Tinhuus
 (1500-1518) Laurids Mortensen Skinkel
 (1518-1532) Otte Lauridsen Skinkel
 (1532) Rigborg Lauridsdatter Skinkel gift Lindenov
 (1532-1568) Hans Johansen Lindenov
 (1568) Hilleborg Hansdatter Lindenov gift (1) Kaas (2) Speil
 (1568-1584) Emmike Kaas
 (1584-1586) Hilleborg Hansdatter Lindenov gift (1) Kaas (2) Speil
 (1586-1599) Hans Speil
 (1599-1602) Hilleborg Hansdatter Lindenov gift (1) Kaas (2) Speil
 (1602-1642) Hans Johansen Lindenov
 (1642) Helvig Hansdatter Lindenov gift Urne
 (1642-1661) Sivert Knudsen Urne
 (1661-1705) Knud Sivertsen Urne 
 (1705-1712) Sivert Sivertsen Urne 
 (1712-1726) Knud Sivertsen Urne 
 (1726-1744) Frederik Sechmann 
 (1744-1751) Johan Kallager
 (1751-1760) Dorthea Egløf gift Kallager
 (1760-1789) Frederik Bagger
 (1789-1796) Laurids Lindegaard
 (1796-1803) Eskild Lindegaard 
 (1803-1804) Adam Frederik greve Trampe
 (1804-1805) Søren Hillerup 
 (1805-1811) Niels Henrik Haugsted 
 (1811-1852) Hans Peder Langkilde 
 (1852-1863) Bodil Egeløkke gift Langkilde
 (1863-1918) Hans Peder Egeløkke Langkilde 
 (1918-1926) Hans Benedict greve Ahlefeldt-Laurvig
 (1926-1947) Julius Valdemar Noël
 (1947-2007) Gerda Juliusdatter Noël gift Clemmensen / Birgit Bodil Juliusdatter Noël gift Willadsen
 (2007-) Ole Clemmensen / Erik Willadsen

Herregårde i Nyborg Kommune
Herregårde i Svendborg Amt
Fredede slotte og herregårde i Danmark
Luftrensende jord og planter

Denne liste over luftrensende planter blev lavet af NASA som en del af NASA Clean Air Study, der forskede i forskellige måder at rense rumstationers luft på, men forskningsresultaterne kan også anvendes til topisolerede boliger.

 
Alle planter absorberer carbondioxid (CO2) og frigiver som affaldsprodukt oxygen (ilt); herudover eliminerer/absorberer luftrensende planter betydelige mængder af en eller flere af disse usunde flygtige organiske forbindelser (VoC):
 Benzen – anvendes og frigøres bl.a. fra: benzin, blæk, olie, maling, plast og gummi.
 formaldehyd – frigøres bl.a. fra limen i spånplader (møbler, køkkener...). Ved afbrænding af naturgas, petroleum – og i cigaretrøg.
 trichlorethylen – anvendes og frigøres bl.a. fra: trykfarver, maling, lakker...
 CO, carbonmonooxid – dannes af gasblus, pejse...
 Nitrogendioxid, NO2.

De fleste af disse planter udviklede sig i tropiske eller subtropiske miljøer. Pga. af deres evne til at gro ved en reduceret mængde sollys, gør deres blade dem i stand til at leve af fotosyntese i husbelysning.

NASAs anbefalinger er at have 15 til 18 pænt store luftrensende potteplanter med en diameter på 15-20 cm i en bolig på 170 m². Mængden af eksponeret jordoverflade er også vigtig, da jordoverfladen, rødder og/eller mikrober fjerner nogle af de usunde stoffer.

Dog udsender jordmikrober og mange planter om dagen andre flygtige organiske forbindelser (VoC). Det er pt (2011) ukendt, om de er skadelige for os – eller om fordelen ved nogle potteplanter opvejer deres ulemper.

Potteplanter og arbejdsmiljø 
Ifølge forskellige undersøgelser giver potteplanter på arbejdspladser øget koncentration, mindre sygefravær og dermed forbedret arbejdsmiljø.

Kilder/referencer 

Nytteplanter
Haveplanter
Luftforurening
Lister
BRAVIA

Sony BRAVIA er titlen på en fjernsynsserie, Sony har fremstillet.

Bravia er et akronym for det engelske "Best Resolution Audio Visual Integrated Architecture".

Navnet BRAVIA erstatter "LCD WEGA", som Sony LCD-fjernsyn brugte frem til sommeren 2005.

Eksterne henvisninger 
 Sony Bravias hjemmeside

High-definition
Sony
Valens (grafteori)

Indenfor grafteori er antallet af kanter med v som endeknude, altså antallet af kanter der direkte er forbundet med knuden v, kaldes valensen af v og det betegnes  ( er et lille græsk delta).

Se også 
 Valens indenfor kemi

Grafteori
Almindelig lungeurt

 
Almindelig lungeurt (Pulmonaria obscura) er en 10-30 cm høj urt, der i Danmark vokser almindeligt på muldbund i skove.

Beskrivelse 
Almindelig lungeurt danner en roset af grundstillede, æg- til hjerteformede blade. Både disse og de spredtstillede, elliptiske stængelblade er ensfarvet grønne (eller undertiden svagt plettede) og blødhårede blade og med hel rand.

Blomstringen sker i april-maj. Blomsterne er samlet i endestillede stande med nogle få, tragtformede, først rødlige og senere blåviolette kroner. Delfrugterne har olierigt vedhæng (se myrelegeme).

Rodnettet består af krybende jordstængler, som bærer tykke trævlerødder.

Højde x bredde og årlig tilvækst: 0,30 x 1 m (30 x 20 cm/år).

Voksested 

Planten findes i skove på muldbund og er almindelig på Øerne og i Østjylland, men sjælden i det øvrige Jylland. Den er en forårsplante i løvskove.

Ved Giber Åen findes den sammen med bl.a. alm. bingelurt, alm. mangeløv, dagpragtstjerne, gul anemone, skavgræs, skovgaltetand, skovmærke, stor fladstjerne og stor konval.

Anvendelse 
Ifølge Retzius har planten været anvendt som grøntsag og han skriver at "I grønkål lader den sig spise, og nogle steder indbager man den i pandekager".

Etymologi 
Artsnavnet obscura betyder mørk. Slægtsnavnet hentyder til at man tidligere anså planten for virksom mod lungesygdomme.

Billeder

Note

Kilder 
 Signe Frederiksen et al., Dansk flora, 2. udgave, Gyldendal 2012. .
 Den svenske naturforsker Anders Jahan Retzius, 1742–1821

Eksterne henvisninger 

 Beskrivelse og billeder fra den svenske Virtuella floran, Linnaeus.nrm.se

Rublad-familien
Violette blomster
Skovbundsplanter
Leonard Percival Howell

Leonard Percival Howell (16. juni 1898 – 25. februar 1981) var en præst fra Jamaica og en af de 4 præster, der grundlagde rastafaribevægelsen.

Rastafarier
Personer fra Jamaica
Klarskov (Marslev Sogn)

Klarskov , eller Klarskovgård, er en gammel hovedgård, den nævnes første gang den 15. marts 1383. Gården ligger i Holev, Marslev Sogn, Bjerge Herred, Kerteminde Kommune (tidligere Langeskov Kommune). Hovedbygningen er opført i 1793 og genopført i 1823 efter en brand.

Klarskov Gods er på 162 hektar

Ejere af Klarskov 

 (?-1383) Absalon Jacobsen Ulfeld og hustru Cecilie Joensdatter
 (1383-?) Johannes Absalonsen Ulfeld, søn
 (?-1423) Axel Andersen
 (1423-1438) Steen Basse / Bjørn Olufsen Bjørn
 (1438-1440) Steen Basse
 (1440-1536) Antvorskov Kloster
 (1536-1584) Kronen
 (1584-1604) Erik Hardenberg
 (1604-1629) Mette Hardenberg og Predbjørn Gyldenstierne, datter
 (1629-1638) Knud Gyldenstierne, søn
 (1638-1669) Henrik Gyldenstierne, søn
 (1669-1679) Lisbeth Podebusk gift Gyldenstierne
 (1679-1684) Mette Gyldenstierne og Knud Bille, datter
 (1684-1693) Mette Gyldenstierne gift Bille
 (1693-1694) Mads Thrane
 (1694-1698) Knud Lerche
 (1698-?) Joachim Heinrich von Barner
 (?-1699) Christian Andersen Fich og Magdalene A. Klyne
 (1699-?) Wilhelm Friedrich lensgreve Wedell
 (1700-1701) Oluf Knudsen
 (1701-1732) Hans Caspar Peitersen / Knud Lerche / Anna Sophia Ottesdatter
 (1732-1734) Hans Lindegaard
 (1710-1734) Andreas von Bergen
 (1734-1736) Godske Hans von Brüggemann, til Ulriksholm og Østergård
 (1736-1744) Caspar Herman von Brüggemann til Østergård, søn
 (1744-1751) Hans Pedersen
 (1751-1752) Morten Madsen Møller
 (1752-1758) Eva Margrethe Grüner gift Rosenørn
 (1758-1761) Vincents von Steensen
 (1761-1764) Jacob Pachau
 (1764-1765) Åsum byfæller, sognefoged, gårdmænd i Klarskov og Åsum by
 (1765-1766) Christian Ehrenreich von Brockdorff
 (1766-1768) Else Cathrina Maria de Hansen
 (1768) Peter von Westen Eilschow
 (1768-1771) Anders Haugsted
 (1771-1774) Else Cathrina Maria de Hansen
 (1774-1792) Anders Haugsted
 (1792-1812) Peder Leth
 (1812-1828) Kirsten Rasmusdatter gift Leth
 (1828-1843) Peder Leth, søn
 (1843-1875) Laura Cathrine Nielsdatter gift Leth
 (1875-1877) Knud Frederik Leth, søn
 (1877-1895) Marie Kirstine gift Leth
 (1895-1905) Jørgen Sørensen Hedegaard
 (1905-1952) Vilhelm Friis
 (1952-1982) Erik Friis, søn
 (1982-2005) Jørgen Friis, søn
 (2005-) Jens Ulrik Friis, søn

Eksterne henvisninger og kilder 
 Klarskov
 "Til Klarskovs Historie" manuskript udarbejdet af civil.ing. H. K. Nielsen, Hjallelse 1966, Fyns Landsarkiv, Større Gårde og Skove 2009, J. P. Trap: Danmark, 5. udgave

Herregårde i Kerteminde Kommune
Herregårde i Odense Amt
Fredede slotte og herregårde i Danmark
Fredede bygninger, konstruktioner og anlæg i Kerteminde Kommune